Pankki tarvitsee vastineeksi myöntämälleen asuntolainalle vakuuden turvaamaan lainan takaisinmaksua. Tässä tapauksessa lainan vakuutena toimii pääsääntöisesti ostamasi asunto. Jos omat vakuudet eivät riitä voi lisävakuudeksi liittää pankista ostettavan täytevakuuden, valtion takauksen tai vanhempiesi takauksen. Kotiasi vastaan myönnetään yleensä lainaa 70 prosenttia ostettavan asunnon arvosta. Lainaneuvottelussa arvioidaan lainamäärääsi tarvittavat vakuudet tulevan kotisi myyntihinnan ja sijainnin perusteella.